Dona'm les entitats que apareixen en el següent text:
Pilar Montaner i Maturana (Palma, 13 d'abril de 1876 - Valldemossa, 23 de setembre de 1961), va ser una pintora mallorquina. Filla de Jaume de Montaner Vega-Verdugo, aristòcrata i marí de guerra, i de la uruguaiana Elvira Maturana, als 14 anys resta òrfena de la mare i residí des de molt jove a Madrid, on assistí a classes de dibuix amb Emilio Ordóñez. Es va casar amb Joan Sureda Bimet, persona interessada en la cultura, que afavorí la seva inclinació cap a l'art. Junts viatjaren per tot Europa, visitant museus i estudiant l'obra dels grans pintors. A la seva casa de Valldemossa acolliren personalitats com Rubén Dario, Eugeni d'Ors, Miguel de Unamuno, Jorge Luis Borges, etc. Fou alumna d'Antoni Ribas i de Ricard Anckermann. Entre 1902 i 1904 va ser a Madrid, on rebé classes de Joaquim Sorolla. El 1906, amb Antoni Gelabert, viatjà de bell nou a Madrid, on els dos artistes anaven al Museo del Prado a copìar obres clàssiques. Gelabert va fer un dibuix de la pintora amb fons de la pinacoteca. També assistí a la Real Academia de Bellas Artes de San Fernando. A principis del segle XX es va donar a conèixer en les diferents exposicions d'art que es feien a Madrid i Barcelona. Així, va prendre part –i hi va rebre una menció honorífica– en la Exposición General de Bellas Artes de Madrid de l'any 1906, amb les obres Armonías, Retrato i Impresiones de Mallorca, i en la del 1918. També va exposar a l'Exposició Internacional de les Arts de la Dona que es va fer el 1907 a Marsella i el mateix any va participar amb un retrat en la V Exposició Internacional de Belles Arts organitzada per la Junta de Museus al Palau de Belles Arts de Barcelona. Igualment, va formar part de la sisena edició d'aquesta mostra l'any 1911, en la qual va exposar dos paisatges (uns molins i una vista de la badia de Palma) i un retrat, i fou guardonada. Paral·lelament, va ser l'única dona fundadora de l'Associació d'Artistes Pintors l'any 1910, entitat que es va fusionar després amb el Cercle de Belles Arts de Mallorca. La seva primera exposició individual va ser el 1910 a l'antic local del Cercle de Belles Arts, situat al costat del teatre Líric. Després exposà a la Sala Parés de Barcelona (1917), amb molt bona crítica, retrats i vistes de Mallorca de caràcter impressionista. El 1915 va participar a l'Exposició Nacional de Belles Arts de Madrid amb l'obra titulada Viejos troncos de olivo i de nou el 1918. Seguidament va mostrar la seva obra a les Galeries Laietanes (1921) i a les Galeries Costa de Palma (1938). El 1923 participà en una exposició a Barcelona amb els artistes mallorquins Francesc Rosselló, Antoni Gelabert i Bartomeu Ferrà. El 1928 va ser present a l'exposició de pintura de Mallorca feta a Buenos Aires, amb les obres Oliveres de Son Moragues i Oliveres d'encantament. El 1945 participà en el Saló de Primavera que es va fer a la Llonja de Palma amb les obres Madò Calafata, Paisatge, Dia de festa en el segle XVIII i dos retrats.
Pilar Montaner i Maturana : artista_o_autor, Palma : Entitat_Geopolítica, Valldemossa : Entitat_Geopolítica, Jaume de Montaner Vega-Verdugo : persona, Elvira Maturana : persona, Madrid : Entitat_Geopolítica, Emilio Ordóñez : artista_o_autor, Joan Sureda Bimet : persona, Europa : ubicació, Rubén Dario : artista_o_autor, Miguel de Unamuno : artista_o_autor, Jorge Luis Borges : artista_o_autor, Antoni Ribas : artista_o_autor, Ricard Anckermann : artista_o_autor, Joaquim Sorolla : artista_o_autor, Antoni Gelabert : artista_o_autor, Museo del Prado : organització, Gelabert : artista_o_autor, Real Academia de Bellas Artes de San Fernando : educació, Barcelona : Entitat_Geopolítica, Exposición General de Bellas Artes : educació, Impresiones de Mallorca : pintura, Exposició Internacional de les Arts de la Dona : esdeveniment, Marsella : Entitat_Geopolítica, V Exposició Internacional de Belles Arts : esdeveniment, Junta de Museus : organització, Cercle de Belles Arts de Mallorca : organització, Eugeni d'Ors : artista_o_autor, Armonías : pintura, Retrato : pintura, Palau de Belles Arts de Barcelona : organització, Associació d'Artistes Pintors : organització, Cercle de Belles Arts : organització, Sala Parés : edifici, Mallorca : Entitat_Geopolítica, Exposició Nacional de Belles Arts : esdeveniment, Viejos troncos de olivo : pintura, Galeries Laietanes : edifici, Galeries Costa : edifici, Buenos Aires : Entitat_Geopolítica, Francesc Rosselló : artista_o_autor, Bartomeu Ferrà : artista_o_autor, Oliveres de Son Moragues : pintura, Oliveres d'encantament : pintura, Saló de Primavera : esdeveniment, Llonja de Palma : edifici, Madò Calafata : pintura, Paisatge : pintura, Dia de festa en el segle XVIII : pintura